KUNDI LA WEZI LAIBUKA NA KUWANYIMA USINGIZI WAKAZI WA MATUNDAS CHUNYA MBEYA
Channel: SYV TV
Date: 09/04/2021

KUNDI LA WEZI LIMEZUKA NA KUWANYIMA USINGIZI WAKAZI WA MATUNDASI 

SYV TV Ilipata fursa ya kutembelea maeneo mbalimbali ya kata ya Matundasi ambako ilikutana na vilio vingi kwa wakazi wa kata hiyo ambao wamelazimika kuwa walinzi wa nyumba zao baada ya matukio ya wizi yakiwa yamekisiri katika maeneo yao.

Mitaa iliyokumbwa na kadhia hiyo ni KISIMANI pamoja na MATUNDASI "A,"  hasa ndio imeripoti kesi kadhaa ya matukio ya wizi ambapo wengi wa watu walioibiwa wameripoti kuibiwa vitu kama Radio,Television, Magodoro ,simu , Nguo pamoja na fedha. 
Matukio hayo ya uharifu yamedaiwa kufanyika mchana kweupe na mengine nyakati za usiku.

SYV-TV ilifanya jitihada za kumtafuta muhanga mmoja wa tukio la wizi ambaye nae pia hakuweza kutoa ushirikiano kwani alikuwa akilia na kuonesha uchungu na ndipo jitihada za lazima zilichukuliwa hadi kumpata Balozi wa eneo hilo ajulikanae kwa jina la MONICA  KIFUNA KIFUNA ambaye pia alikiri uwepo wa kero hiyo nae akadai kuwa tayari ameripoti kwa ngazi yake ya juu ya uongozi yaani Ofisi ya Mwenyekiti. 

Baada ya kumtafuta Mw/kiti wa Mtaa ndugu SHABANI MKOMA nayeye pia alikiri uwepo wa matukio hayo na akadai tayari watu watatu wameripoti katika ofisi yake na yeye tayari ametoa taarifa kwa uongozi wa kata yake.

Kama ilivyokawaida yetu kukusogezea habari zote hizi tuliamua kumtafuta Diwani wa kata hiyo ndugu, KIMO J CHOGA  Ili kufahamu ni hatua gani wamezichukua hadi sasa kupitia changamoto wanayopitia wananchi wa maeneo yake.
Mh Choga  aliieleza SYV-TV kuwa ni kweli amepata taarifa na yeye mwenyewe ameshuhudia kwakuwaona Baadhi ya wahanga na tayari wameshaanza kuchukua hatua za kiuchunguzi huku hakiwahakikishia wananchi wake amani na kuwatoa hofu katika kipindi hiki kigumu na kwamba mambo haya yanashugulikiwa.

kuendelea kuungana nasi syv tv Kwa habari zaidi subscribe sasa Na tufatilie  Insta  @syv_tv @habari_zachunya FB @syv_habari Twitter @syv_tv ama www.syvtv.blogspot.com @Whattsup +255746245563